En dieselbil er totalt udbrændt på Saltumvej i Aalborg Øst. Branden blev anmeldt omkring klokken et. - Anmelderen vågner ved, at der lyder et højt brag og bilen er omspændt af flammer. Der er tale om en dieselbil, så vi har en formodning om, at branden er påsat, siger vagtchef Poul Badsberg til TV2/Nord. Nordjyllands Politi ved endnu ikke, hvem der står bag branden, men vil gerne høre fra vidner, der kan have set noget omkring tidspunktet for branden. Nordjyllands Politi kan kontaktes på telefon 1-1-4.

Opsummering:
En bil er udbrændt på Saltumvej i Aalborg Øst natten til mandag. Politiet formoder, at branden er påsat.